Gandia posa en marxa la iniciativa 'Activemocions primavera' amb un curs de skate
27 març 2025

## Gandia posa en marxa la iniciativa 'Activemocions primavera' amb un curs de skate27 març 2025Última actualització: 27 març 2025

![](../gestion/img/c24b0dcfb1e37404b415d17d2aa329b553f9d34b71cfae93aa874ae17d978e8e.jpeg)  
  

La regidora delegada de Joventut, **Inma Rodríguez**, acompanyada d'**Aida Mañó**, tècnica del departament de Joventut, i **Vicent Lloret** de l'escola de skateboard Hellflip, ha comparegut aquest matí en roda de premsa per a presentar una nova activitat emmarcada dins “**Activemocions primavera**”. Un projecte de participació juvenil del Gandia Ganyou Erasmus + cofinançat per la Unió Europea, que té com a objectiu, a través d'un curs de skate, que qualsevol que vulga realitzar un primer acostament al skate puga fer-ho de manera gratuïta.

  
Tal com ha explicat Vicent Lloret, el skate ajuda a millorar la coordinació, l'equilibri i la resistència al mateix temps que aporta confiança al skater, ja que es tracta d'un procés d'aprenentatge continu. “_El cost del material i les instal·lacions poden ser una barrera per a iniciar-se, però amb aquesta iniciativa facilitem aquest primer acostament_”

Tal com ha explicat la regidora, els pròxims dies 5,12 i 26 d'abril i 3 maig, en skate park de Roís de Corella, s'oferirà aquest curs en horari d'11 a 13 hores.

Les persones interessades en participar hauran d'omplir el formulari disponible en el compte de Instagram del espaijovegandia.

[Twittear](https://twitter.com/share)